फिल्म 31 अगस्त को रिलीज हुई थी और पहले दिन 6.83 करोड़ रूपए से ओपनिंग ली थी। इसके बाद पिछले शनिवार को आंकड़ा बढ़ कर 10.87 करोड़ हो गया था। पहले सप्ताह के रविवार को फिल्म ने और ज्यादा अच्छी कमाई की थी और 14.57 करोड़ अपनी झोली में डाले थे। वीकेंड के बाद पहले सोमवार को फिल्म ने अनुमानित कलेक्शन से ज्यादा किया जो कि 9.70 करोड़ था। इसके बाद मंगलवार को 6.37 करोड़ कमाये थे। पांच दिन तक फिल्म की कुल कमाई 48.34 करोड़ थी जो छठे दिन के कलेक्शन को जोड़कर 50 करोड़ से ज्यादा निकल गई थी। पहले सप्ताह में फिल्म ने 60.39 करोड़ रूपए कमाये वहीं वीकेंड में कलेक्शन 21.90 करोड़ और जुड़ गया था। दोनों आंकड़ों को मिलाकर कलेक्शन अब 82.29 हो चुका था।